Die wêreld in foto’s – 16 Januarie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Oggendmis hang oor ŉ vallei in die Alpe naby Miesbach, Duitsland. (Foto: Matthias Schrader, AP) Betogers vertoon ŉ vlag en plakkaat voor die Winston Churchill-standbeeld buite die Parlement in Londen nadat lede van die Britse wetgewer Dinsdag teen Theresa May se Brexit-ooreenkoms gestem het. (Foto: Tim Ireland, Xinhua) Modelle in skeppings van die Duitse ontwerper Irene Luft tydens die Berlynse-modeweek vir herfs/winter in Duitsland. (Foto: Binh Truong, Xinhua) ’n Betoging buite die federale regeringsgebou in New York in die VSA teen die huidige regeringstilstand. Talle federale werknemers en hul verteenwoordigers, asook aktiviste, het aan die protesoptrede deelgeneem teen wat gesien word as die langste regeringstilstand in Amerikaanse geskiedenis (Foto: Wang Ying, Xinhua) ŉ Skiër pak die sneeu aan in Inzell, Duitsland. (Foto: Matthias Schrader, AP)